7. ΒΑΣΙΛΙΚΟΝ ΔΙΑΤΑΓΜΑ της 13/21 Φεβρ. 1959 (ΦΕΚ Α΄ 32) Περί καθορισμού της πρώτης Κυριακής μετά την 29ην Αυγούστου εκάστου έτους, ως ημέρας των Εφέδρων Πολεμιστών και πολεμικής αρετής των Ελλήνων. Επιθυμούντες όπως μία ημέρα του έτους καθορισθή ως ημέρα των Εφέδρων Πολεμιστών και της πολεμικής αρετής των Ελλήνων, ήτις θα εορτάζηται μετά λαμπρότητος, προτάσει του Ημετέρου επί της Εθνικής Αμύνης Υφυπουργού, απεφασίσαμεν και διατάσσομεν: Σελ. 168(β) Τεύχος 1385 Σελ. 22 Ορίζομεν ως ημέραν των Εφέδρων – Πολεμιστών και της πολεμικής αρετής των Ελλήνων την πρώτην Κυριακήν μετά την 29ην Αυγούστου εκάστου έτους. Αι λεπτομέρειαι του εορτασμού και της τελετής κανονίζονται εκάστοτε δι’ αποφάσεως του Υπουργού Εθνικής Αμύνης. Εις τον αυτόν επί της Εθνικής Αμύνης Υφυπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 8. ΝΟΜΟΣ ΥΠ’ ΑΡΙΘ. 2984 της 25/31 Ιαν.2002 (ΦΕΚ Α΄15) Οργανωτικά θέματα του Υπουργείου Εθνικής Άμυνας, ρυθμίσεις προσωπικού των Ενόπλων Δυνάμεων και άλλες διατάξεις. Άρθρ.7.- 1. Οι οπλίτες κάθε κατηγορίας, οι δόκιμοι έφεδροι αξιωματικοί και οι έφεδροι αξιωματικοί, οι οποίοι κατά τη διάρκεια εκπλήρωσης της θητείας τους ή κατά τη διάρκεια εκπλήρωσης εφεδρικής υποχρέωσης αποβιώνουν ευρισκόμενοι σε διατεταγμένη υπηρεσία και ένεκα αυτής, προάγονται στον επόμενο βαθμό, ανεξάρτητα εάν αυτός προβλέπεται από τις κείμενες διατάξεις. 2. Η προαγωγή αυτή δεν έχει κανενός είδους οικονομικό περιεχόμενο ή συνέπεια, λογίζεται από την προηγουμένη της ημερομηνίας κατά την οποία απεβίωσαν και ενεργείται κατά Κλάδο των Ε.Δ., για μεν τους εφέδρους αξιωματικούς με την έκδοση προεδρικού διατάγματος μετά από πρόταση του Υπουργού Εθνικής Άμυνας, για δε τους λοιπούς με διαταγή του Αρχηγού του οικείου Γενικού Επιτελείου. 3. Για την προαγωγή όσων απεβίωσαν πριν από την έναρξη ισχύος του παρόντος νόμου απαιτείται αίτηση η οποία υποβάλλεται στον αρμόδιο Κλάδο των Ε.Δ. μέσα σε αποκλειστική προθεσμία έξι (6) μηνών από την ισχύ του. Δικαίωμα υποβολής της αίτησης έχουν οι γονείς, οι γονείς των γονέων, τα τέκνα, η σύζυγος και τα αδέλφια του αποβιώσαντος. Για τις λοιπές διατάξεις βλ. ανωτ. σελ. 26,455. 36.Β.θ.6-8 Έφεδροι 